Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 225

7. Fejezet KORMÁNYÁLLÁS 7.01. cikk Általános rész 1. A kormányállást úgy kell berendezni, hogy a kormányos menetben feladatait akadálytalanul el tudja látni. 2. Normális üzemi körülmények között a hajó saját zajának hangnyomásszintje a kormányállásban, a kormányos fejmagasságban a 70 db (A) értéket nem lépheti túl. 3. Egyszemélyes radarhajózásra kialakított kormányállásoknál a kormányosnak feladatait ülõ helyzetben kell tudni ellátni és valamennyi, a hajó irányításához szükséges kijelzõ, ellenõrzõ és kezelõ berendezést úgy kell elrendezni, hogy ezeket a kormányos menetben kifáradás nélkül tudja megfigyelni és kezelni anélkül, hogy helyét elhagyná és a radarképernyõt szem elõl vesztené. 7.02. cikk Szabad kilátás 1. A kormányállásból minden oldalra kellõ szabad kilátást kell biztosítani. 2. Az üres, fél készlettel, és ballaszt nélkül haladó hajó elõtt a kormányos részére a holttér nem lehet több 250 m-nél. A Hajózási Szabályzat 1.09. cikke szerinti optikai segédeszközök a holttér meghatározását célzó szemle során nem vehetõk figyelembe. 3. A kormányos szokásos tartózkodási helyén a látómezõ legalább a horizont 240°-ára terjedjen ki. Ebbõl legalább 140°-os látómezõ a mellsõ félkörben legyen. A kormányos szokásos látótengelyében nem lehetnek ablakkeretek, oszlopok vagy felépítmények. Amennyiben hátrafelé megfelelõ kilátás nincs biztosítva, a szemlebizottság egyéb intézkedéseket követelhet meg, elsõsorban optikai segédeszközök beépítését. 4. A mellsõ ablakokon keresztül a szabad kilátást megfelelõ módon minden idõjárásnál biztosítani kell. 5. A kormányállásokban alkalmazott ablaktáblák legalább 75%-os fényátbocsátási tényezõvel rendelkezzenek. 7.03. cikk A kezelõ-, kijelzõ- és ellenõrzõ berendezésekre vonatkozó általános követelmények 1. A hajó vezetéséhez szükséges kezelõ berendezések legyenek könnyen üzemi helyzetükbe állíthatók. Ez a helyzet legyen egyértelmûen felismerhetõ. 2001/42. szám 2. Az ellenõrzõ készülékek legyenek könnyen leolvashatók; ezeket fokozatmentesen szabályozható megvilágítással kell ellátni. A megvilágító fényforrások nem zavarhatnak és az ellenõrzõ készülékek felismerhetõségét nem csökkenthetik. 3. A jelzõlámpák ellenõrizhetõségét biztosítani kell. 4. Egyértelmûen felismerhetõnek kell lenni, hogy egy berendezés üzemben van-e. Ha ezt jelzõlámpa mutatja, akkor ez zöld színû legyen. 5. Azoknak a berendezéseknek a zavaránál vagy meghibásodásánál, amelyek ellenõrzése elõ van írva, vörös jelzõfényt kell alkalmazni. 6. A vörös jelzõlámpa kigyulladásával egyidejûleg egy hangjelzés adása is szükséges. Az akusztikus vészjelzések gyûjtõjelzésként is alkalmazhatók. Ezeknek a jelzéseknek a hangnyomásszintje legalább 3 dB(A)-val legyen magasabb, mint a kormányállásban helyileg tapasztalható legmagasabb zajszint. 7. A hangjelzés a zavar vagy meghibásodás nyugtázását követõen törölhetõ lehet. A hangjelzés mûködését további zavarok esetén ez a törlés nem befolyásolhatja. Ezzel szemben a vörös jelzõlámpák kialvására csak a zavar elhárítása után kerülhet sor. 8. Az ellenõrzõ mûszerek és kijelzések betáplálásuk megszûnése, vagy zavara esetén automatikusan egy másik energiaforrásra kapcsoljanak át. 7.04. cikk A fõgépeket és kormányberendezéseket kezelõ-, kijelzõ- és ellenõrzõ berendezésekre vonatkozó különleges követelmények 1. A fõgépek és a kormányberendezések kezelését, és ellenõrzését a kormányállásból kell megvalósítani. Azoknál a fõgépeknél, amelyek a kormányállásból mûködtethetõ tengelykapcsolóval vannak ellátva, vagy amelyek a kormányállásból vezérelhetõ állítható szárnyú hajócsavart hajtanak meg, megengedhetõ csak a géptérben történõ indítás, és leállítás is. 2. Minden fõgéphez csak egyetlen vezérlõkart lehet alkalmazni a gép vezérlésére. A vezérlõkar a hajó hossztengelyével közel párhuzamos függõleges síkban köríven legyen mozgatható. A vezérlõkar hajóorr irányában történõ mozgatása az elõre menetet, a hajófar felé történõ mozgatása a hátramenetet idézze elõ. A vezérlõkar nulla helyzetéhez közeli állásában történjen a fõgép tengelykapcsolójának mûködtetése vagy átkormányzása. A vezérlõkar a nulla helyzetben érezhetõen akadjon meg. 3. Egyszemélyes radarhajózásra kialakított kormányállásoknál propeller(ek) tolóerõ irányát, valamint a propeller(ek) vagy a fõgép(ek) fordulatszámát ki kell jelezni. 4. A 6.07. cikk 2., a 8.03. cikk 2. és a 8.05. cikk 11. pont szerinti kijelzéseket, és ellenõrzõ mûszereket a kormányállás vezérlõpultban kell elhelyezni. 2001/42. szám 5. Egyszemélyes radarhajózásra kialakított kormányállásoknál a hajó kormányzását egyetlen vezérlõkarral kell végezni. Ez a vezérlõkar kézzel könnyen kezelhetõ legyen. A kar kitérése feleljen meg a kormánylapátok hajó hossztengelyéhez viszonyított helyzetének. A vezérlõkar bármely helyzetben elengedhetõ legyen anélkül, hogy ez által a kormánylapátok helyzete megváltozna. A vezérlõkar „nulla” állása egyértelmûen érezhetõ legyen. 6. Amennyiben a hajó orrkormánnyal, vagy más különleges kormánnyal van felszerelve (különösen a hátramenet végzéséhez), ezeket az egyszemélyes radarhajózásra kialakított kormányállásoknál külön vezérlõkarokkal kell tudni kezelni, amelyek értelemszerûen az 5. pont követelményeinek felelnek meg. Ez akkor is érvényes, ha a kötelék összeállításánál egyéb, nem a kötelék vezetésére szolgáló jármû kormányberendezéseit veszik igénybe. 7. Fordulási szögsebesség szabályzók alkalmazásánál a fordulási szögsebesség beállítására szolgáló kezelõszerv bármely helyzetben elengedhetõ legyen anélkül, hogy a beállított fordulási szögsebesség megváltozna. A kezelõszerv elfordítási tartománya olyan legyen, hogy a beállítás megfelelõ pontossággal történhessen. A „nulla” helyzet érezhetõen különbözzön más állásoktól. A skálát fokozatmentesen szabályozható megvilágítással kell kialakítani. 8. A teljes kormányberendezés távvezérlõ berendezéseit szilárdan be kell építeni, és úgy kell elrendezni, hogy a választott haladási irány egyértelmûen érzékelhetõ legyen. Ha a távvezérlõ berendezések kikapcsolhatók, akkor ezeket olyan jelzõberendezéssel kell ellátni, amely az éppen érvényes „Be” vagy „Ki” helyzetet mutatja. A kezelõszervek elrendezését és mûködtetését a funkciónak megfelelõen kell megvalósítani. A kiegészítõ berendezések, mint például az orrsugárkormányok, részére nem szilárdan beépített távvezérlõ berendezések akkor engedhetõk meg, ha a kormányállásban egy elsõbbségi kapcsolóval a kiegészítõ berendezés mûködtetése bármikor átvehetõ. 9. Kormánypropellereknél, vízsugár-hajtásoknál, cikloidál propellereknél és orrsugár kormányoknál egyenértékû kezelõ-, kijelzõ- és ellenõrzõ berendezések engedhetõk meg. Az 1–8. pont alatti követelményeket értelemszerûen és a fent nevezett aktív kormány-, és propulziós berendezések különleges tulajdonságainak és választott elrendezésének figyelembevételével kell teljesíteni. A kijelzés alapján mindegyik berendezés helyzetének megfelelõen felismerhetõ legyen a hajóra ható tolóerõ, vagy a vízsugár iránya. 7.05. cikk A jelzõfények, fényjelzések és hangjelek kezelése és ellenõrzése 1. Az ebben a cikkben szereplõ fogalmak: (a) jelzõfények: árbocfények, oldalfények, farfények, minden oldalról látható fények, villogó kék fények és kék fények a veszélyes áruk szállításához; (b) fényjelzések: a hangjelzésekhez és a kék táblához tartozó fények. 2001/42. szám 2. A jelzõfények, és fényjelzések ellenõrzését a kormányállásban megfelelõ berendezés elhelyezésével biztosítani kell, amennyiben a közvetlen ellenõrzés a kormányállásból nem lehetséges. 3. Egyszemélyes radarhajózásra kialakított kormányállásoknál a jelzõfények és fényjelzések ellenõrzésére ellenõrzõ lámpákat kell a kormányállás vezérlõpultba beépíteni. A jelzõfények kapcsolója legyen az ellenõrzõ lámpával egybeépítve vagy közvetlenül ezek mellett elhelyezve és ezekhez egyértelmûen hozzárendelve. A jelzõfények és fényjelzések ellenõrzõ lámpáinak elrendezése, és színe feleljen meg a jelzõfények és fényjelzések valóságos helyzetének és színének. Egy jelzõfény vagy fényjelzés meghibásodása a megfelelõ ellenõrzõ lámpa kialvását kell, hogy eredményezze, vagy más módon kell a megfelelõ ellenõrzõ lámpának jelzést adnia. 4. Egyszemélyes radarhajózásra kialakított kormányállásoknál a hangjelzéseket lábkapcsolóval kell leadni. 7.06. cikk Radarkészülék és fordulásjelzõ 1. A radarkészülék, és a fordulásjelzõ feleljen meg az illetékes hajózási hatóság által jóváhagyott egyik típusnak. A beépítésre, és mûködési próbára vonatkozó elõírásokat be kell tartani. A fordulásjelzõt a kormányos elõtti látómezõben kell elhelyezni. 2. Egyszemélyes radarhajózásra kialakított kormányállásoknál: (a) a radarképernyõ nem lehet lényegesen a kormányos figyelési irányától eltolva; (b) a radarképnek a kormányálláson kívül fellépõ minden fényviszony mellett teljesen kivehetõnek kell maradni ráhelyezett fényárnyékoló ernyõ nélkül; (c) a fordulásjelzõt közvetlenül a radarkép alatt vagy felett kell elhelyezni, vagy abba kell integrálni. 7.07. cikk Távbeszélõ berendezés egyszemélyes radarhajózásra kialakított kormányállással rendelkezõ hajók részére 1. Az egyszemélyes radarhajózásra kialakított kormányállással felszerelt hajóknál a „hajó-hajó” és „hajózási információk” összeköttetés részére a vétel hangszórón, az adás rögzített mikrofonon keresztül történjék, az átkapcsolást vételrõl adásra nyomógombbal kell megoldani. Ezeknek az összeköttetéseknek a mikrofonjai nem vehetõk igénybe nyilvános hírközlõ kapcsolatok létrehozásához. 2001/42. szám 2. Egyszemélyes radarhajózásra kialakított kormányállással felszerelt hajóknál, amelyek a nyilvános hírközlési hálózatra csatlakozó távbeszélõ berendezéssel (rádiótelefon) vannak felszerelve, a vétel a kormányos ülésébõl legyen megvalósítható. 7.08. cikk Fedélzeti hírközlõ rendszer Az egyszemélyes radarhajózásra kialakított kormányállással felszerelt hajókon belsõ hírközlõ berendezésnek kell lenni. A kormányállásból a kormányosnak a következõ beszédkapcsolatokat kell tudnia létrehozni: (a) a hajó, vagy kötelék orrához; (b) a hajó, vagy kötelék farához, amennyiben a kormányállásból közvetlen kapcsolat nem lehetséges; (c) a személyzet tartózkodási helyéhez, vagy helyeihez; (d) a hajó vezetõjének kabinjához; Valamennyi beszédkapcsolat helyén a vételt hangszórón, és az adást rögzített mikrofonon keresztül kell megvalósítani. A hajó, vagy tolatmány orrával és farával a rádiókapcsolat is engedélyezett. 7.09. cikk Riasztó berendezés 1. Egy független riasztó berendezésnek kell rendelkezésre állni, amellyel a lakóterek, gépterek és esetleg a különálló szivattyúterek elérhetõk. 2. A kormányos részére a riasztási jel adásához elérhetõ közelségben egy „Be-Ki” kapcsolót kell elhelyezni. Ehhez a jelzéshez nem használható olyan kapcsoló, amelynek elengedéskor az a „Ki” állásba tér vissza. 3. A riasztó jelzés hangnyomásszintje a lakóterekben legalább 75 dB(A) legyen. A gép- és szivattyúterekben egy mindenhonnan jól észlelhetõ, körkörösen látható, szaggatott fényt kell riasztó jelzésként alkalmazni. 7.10. cikk Fûtés és szellõztetés A kormányállásokat hatásos, szabályozható fûtéssel és szellõztetéssel kell ellátni. 7.11. cikk Farhorgony kezelõ berendezés Egyszemélyes radarhajózásra kialakított kormányállással felszerelt, 86 m-nél hosszabb, vagy 22,9 m-nél szélesebb hajókon, és kötelékeken a kormányosnak a kormányállás vezérlõpulttól a farhorgonyokat le kell tudnia dobni. 2001/42. szám 7.12. cikk Emelhetõ kormányállások Az emelhetõ kormányállásokat vészleeresztõvel kell ellátni. Minden leengedési folyamat alatt egy jól észlelhetõ figyelmeztetõ hangjelzés lépjen automatikusan mûködésbe. Ez nem kötelezõ akkor, ha megfelelõ konstrukciós kialakítással a magasságváltoztatás által okozott sérülés veszélye ki van zárva. A kormányállás minden magassági helyzetben veszély nélkül elhagyható legyen. 7.13. cikk Bejegyzés a hajóbizonyítványban egyszemélyes radarhajózásra kialakított kormányállással rendelkezõ hajóknál Amennyiben egy hajó megfelel a Egyszemélyes radarhajózásra kialakított kormányállásokra vonatkozó különleges elõírásoknak a 7.01., 7.04–7.08 és 7.11. cikkek értelmében, akkor a hajóbizonyítványba be kell vezetni: „A hajó egyszemélyes radarhajózásra kialakított kormányállással rendelkezik.” 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes